runetrust/blame-folketinget-dk huggingface dataset:
Knud Erik Kirkegaard (KF), 2002-11-20:
Vi i Det Konservative Folkeparti er fuldstændig enige i denne målsætning, men vi er ikke enige i, at det på nuværende tidspunkt vil være hensigtsmæssigt at nedsætte en undersøgelseskommission, sådan som forslagsstillerne lægger op til. En udførlig begrundelse for afvisning af en undersøgelseskommission på nuværende tidspunkt findes i mindretalsudtalelsen fra V og K i betænkningen over B 84 fra sidste samling.
Jytte Andersen (S), 2006-11-14:
Jamen det var sådan set ikke særlig tydeligt i forbindelse med hr. Bent Bøgsteds besvarelse, for han sagde: Ja, vi står bag aftalen, men man ved jo aldrig, hvem der kommer efter os, og hvordan de forholder sig til udmøntningen og fortolkningen af den indeksering.
Torben Hansen (S), 2010-05-31:
Der, hvor man ved det måske bliver lidt vanskeligt, kommer man med det som en tyv om natten og fremsætter det i løbet af ganske få dage til ikrafttræden den 1. juli, og derefter kan vi så se tusindvis af mennesker stille og roligt begynde at vælte ud af dagpengesystemet.
Sandy Brinck (S), 2003-11-21:
Det er også derfor, at vi er så forundrede over, at man holder fast i et princip om, at folk, der bor i villa og har gode boligforhold, kan få den her check, mens andre, som bor til leje, men altså har bidraget til fællesskaber i et langt liv på arbejdsmarkedet, ikke kan få den.
Pelle Dragsted (EL), 2019-01-24:
Så når vi på den ene side har hr. Mattias Tesfaye, der siger, at det her ikke kommer til at gøre nogen forskel for integrationen, og på den anden side har fagforeningen, altså hovedorganisationen, der siger, at det her kommer til at skade integrationen, fordi det at have tilknytning til arbejdsmarkedet ikke længere vil spille samme rolle i forhold til at få ophold, så er hr. Martin Henriksen uenig med hr. Mattias Tesfaye og enig med de høringssvar, der kommer fra f.eks. fagbevægelsen, om, at det her faktisk vil betyde, at det bliver sværere for folk at opnå ret til ophold, selv om de har gjort en kæmpe indsats for at integrere sig og blive en del af det danske samfund.
Mikkel Bjørn (DF), 2025-04-29:
Til det med at have brugt pengene vil jeg sige: Hvis man låner 150.000 kr. i banken og så går ud og bruger dem på champagne og tapas, er det jo ikke sådan, at man kan gå ned i banken efterfølgende og sige, at man har brugt pengene – beklager! – for der vil stadig være et krav om, at man skal betale de penge tilbage.
Henrik Dahl (LA), 2019-04-12:
Regeringen og Dansk Folkeparti er lige blevet enige om, at personer med dobbelt statsborgerskab, der har kæmpet for Islamisk Stat, i fremtiden får frataget deres danske statsborgerskab, og børn, der bliver født i den konfliktzone, hvor Islamisk Stat eksisterede og opererede, er ikke længere automatisk danske statsborgere.
Thor Pedersen (V), 2006-11-16:
Det, der er konsekvensen, er jo, at det resultat, som vi ser, så også understøtter betydningen af vores aftalesystem og vores budgetsamarbejde og dermed i virkeligheden jo sikrer aftalesystemet, og det har jeg også rost KL for og i øvrigt også den del af Kommunernes Landsforening, hvor et ansvarligt flertal har valgt at fastholde aftalen, som man jo har gjort hele dette vanskelige forløb igennem.
Hans Christian Schmidt (V), 2002-05-08:
Jo, men jeg starte med at citere fra pressemeddelelsen, for der står det jo meget tydeligt: »Miljøministeren har i forståelse med Dansk Folkeparti og Kristeligt Folkeparti opnået enighed med landbruget om nedsættelse af en arbejdsgruppe, som inden udgangen af 2002 skal opstille kriterier for, hvornår fremtidige reguleringer skal udløse økonomisk kompensation.
Sophie Hæstorp Andersen (S), 2003-05-27:
Men vi er samtidig enige i, at det også er vigtigt at sende et forpligtende signal for fremtiden og arbejde for, at de børn, der allerede er henvist, på længere sigt kan få en behandlingsgaranti måske på 2 måneder vedrørende både udredning og behandling.
Morten Messerschmidt (DF), 2006-01-27:
Hvis nu Hamas, hvad noget tyder på, kommer til at danne regering, vil den danske regering så kræve som udgangspunkt for overhovedet at have en dialog med Hamas, at man afsværger det dybt fundamentalistiske program byggende på sharia, byggende på hadit og Koranen, som danner udgangspunkt for Hamas’ politiske virke?
Brian Mikkelsen (KF), 2003-12-10:
Det hænger sådan sammen, at man jo skal starte sin radiostation, og vi vil ikke gå ind og bedømme den så hurtigt, men jeg ville selvfølgelig som privatperson gerne have haft en station, som havde skabt sin egen identitet med egne værter, klar profil og en seriøs nyhedsdækning.
Anne Baastrup (SF), 2005-03-15:
Ønsker man virkelig kun at nedlægge de barrierer, som vi har brugt 30 år af udviklingen af den danske offentlige sektor på at rejse for at sikre den enkelte borger retten til egenintegritet og retten til at sige til den offentlige forvaltning: Hvis jeg skal have den og den ydelse, må du godt have lov til at bruge mine personlige oplysninger?
Anne Baastrup (SF), 2000-12-07:
Og hvis det er sådan, at anklagemyndigheden ikke har handlet korrekt, så kunne man jo rejse sagen, eller også må Statsadvokaten meddele Rigsadvokaten, at man konkret i de her sager ikke mener, at der er et problem, og så kan Rigsadvokaten jo på denne måde skrive til justitsministeren om, at der er den her konkrete sag; der mener vi, at den skal fortolkes på den her måde, at vi har en uenighed med Høje-Taastrup, men så må vi se, hvad det er.
Poul Nyrup Rasmussen (S), 1998-12-16:
Det er det, der kaldes NATO's europæiske sikkerheds- og forsvarsidentitet, og jeg tror, spørgeren godt kender den, men jeg vil bare lige minde om, at den beslutning blev truffet i 1996. Så nævner vi ofte i debatten muligheden for, at man samtidig kan etablere - og det tror jeg spørgeren tænkte på - et mere direkte samarbejde mellem EU og NATO.
Keld Albrechtsen (EL), 2004-03-31:
Men jeg har læst den sådan, at der, når man nu slipper 22 mia. kr. i bunden egenkapital løs og tillader en privatisering af sektoren, så altså kommer en ny fremmedkapital ind, og den fremmedkapital vil kræve at få et afkast, og det kommer forbrugerne jo til at betale på den ene eller den anden måde.
Tom Behnke (FP), 1999-01-15:
Det er jo skørt, at den ene gaspistol må man gerne have, men den anden må man ikke. Så det er hensigtsmæssigt, at det bliver præciseret, at de alle er omfattet af loven, således at de, der eventuelt kunne finde på at køre rundt med sådan en på sig i nattetimerne eller lignende, kan få frataget det pågældende våben.
Søren Søndergaard (EL), 2004-05-27:
Hvis man stemmer på Socialdemokratiet, på SF, på Det Radikale Venstre, på Kristendemokraterne eller på Enhedslisten, og hvis der er tilstrækkelig mange, der gør det, og man får en ny regering, ja, så får man en regering, der arbejder for et moratorium for produktion, salg og brug af klyngebomber. Det kan folk jo tage stilling til.
Marianne Jelved (RV), 2000-05-03:
Det er jo lidt svært for mig at svare på det spørgsmål, eftersom jeg ikke sidder med ved bordet, som det hedder, og derfor ikke har hørt den debat, der har været ført mellem de pågældende tre lande og de øvrige medlemmer af euro-området. Jeg vil da gerne prøve at svare alligevel ud fra en formodning.
Ellen Trane Nørby (V), 2013-02-21:
Jeg er nødt til at gøre opmærksom på, at vi end ikke har set et lovforslag fra regeringens side, når det handler om at ændre udlændingeloven, og derfor synes jeg egentlig, at det er sådan lidt bizart, at debatten skal handle om, hvorvidt man vil stemme for eller imod et lovforslag, som vi ikke har haft nogen som helst chance for at orientere os i, fordi regeringen ikke har fremsat det endnu.
Gitte Lillelund Bech (V), 2000-05-05:
Men vi har jo også kunnet høre på dels ministeren, dels på den socialdemokratiske ordfører, at regeringen er indstillet på at gå konstruktivt ind i udvalgsarbejdet. Det vil vi også fra Venstres side, for jeg tror, det er i alles interesse, at vi kan få professionaliseret og målrettet uddannelses- og erhvervsvejledningen så meget som muligt.
Camilla Hersom (RV), 2014-12-17:
Altså, Togfonden DK er noget, man har lavet en aftale om; man lægger nogle forudsætninger ind, og de er baseret på nogle skøn, og der er det fuldstændig almindeligt, at hvis priserne så fluktuerer og ændrer sig, hvad de jo gør over tid, finder man en anden finansiering.
Ove Hygum (S), 2001-02-06:
Det er nu heller ikke mig, der har valgt, at det skulle forekomme. Jeg tror godt, jeg tør vove det ene øje og sige, at jeg tror, samtlige partier, der er med i forliget om den aktive arbejdsmarkedspolitik, er opmærksomme på, at a-kasserne kan være en meget væsentlig aktør på linje med de øvrige aktører, som er nævnt i bemærkningerne til den vedtagne lov.
Søren Søndergaard (EL), 2022-04-08:
Hvis man er ude ad den tangent og man snakker om, hvad der er effektivt, så er artikel 42 i traktaten vel meget ræsonnabel, altså, hvor man siger, at man arbejder for stadig tættere integration af forsvaret, og når der er flertal, enstemmighed, omkring det, overgår man til et fælles forsvar.
Lene Espersen (KF), 2001-02-28:
Jamen netop med reference til det her med at læse og forstå er problemet jo i dag, at den diskussion og de spørgsmål, vi havde i går, blot medførte, at der blev endnu flere ubesvarede spørgsmål lagt oven i den dynge, der allerede er til udviklingsministeren, og jeg mener, det er relevant set i forhold til, at vi jo også har en stor diskussion om, hvad det er, der sker på EU-plan for øjeblikket, og at få en besvarelse fra udviklingsministeren på, hvornår udviklingsministeren har tænkt sig at rejse dette spørgsmål over for sine EU-kolleger.
Jacob Buksti (S), 1998-10-08:
Amsterdamtraktaten giver ideelle forudsætninger for en sådan udvikling, og det er nu op til medlemslandene at fylde rammerne ud. For det andet bliver vi nødt til at finde et nyt balancepunkt mellem hensynet til den nationale suverænitet og grundlæggende humanitære hensyn til civilbefolkningen i kriseramte områder.
Lene Espersen (KF), 2002-03-14:
Så at udlægge det på den måde synes jeg nærmest decideret er uartigt, men jeg tager det som udtryk for, at hr. Morten Bødskov er meget optaget af, at man også sætter fokus på det andet ben, og derom er der overhovedet ikke nogen uenighed mellem regeringen og Socialdemokratiet.
Finn Sørensen (EL), 2016-05-12:
Nu kan man jo altid finde en masse hår i suppen, men hvis man havde en konstruktiv tilgang til at få vedtaget noget, som man har sagt man er enig i, ville man jo komme med nogle konstruktive ændringsforslag til, hvordan man kan få rettet op på de dele af lovforslaget, som kunne give problemer i forhold til enkelte mennesker.
Poul Nødgaard (DF), 2006-02-02:
Der er en masse undtagelser, og hvis man læser – det går jeg ud fra fru Karen Klint har gjort, hun plejer at være et meget flittigt folketingsmedlem – forslaget grundigt, så har ministeren jo både taget seler og livrem på i sine bestræbelser for ikke at lave noget, der kommer ind på de problemstillinger, som fru Karen Klint beskriver.
Per Clausen (EL), 2006-01-19:
Jamen hvis det nu er sådan – og det forstår jeg på hr. Martin Henriksen at Dansk Folkeparti er enig i – at det vil være godt for samfundet at få det sat i værk, hvorfor skulle staten så ikke kunne være med til at finansiere i hvert fald igangsættelsen og etableringen, altså opmuntre kommunerne ved at sige, at her afsætter vi en pulje penge, som er målrettet til det formål?
Anders Samuelsen (LA), 2010-05-31:
Ikke for at være fræk, men det virker lidt, som om det er et argument, der er opfundet til lejligheden, for hr. Morten Østergaards partileder, fru Margrethe Vestager, var jo ude og bakke op om det her forslag, inden der var indgået forlig om de langtidsledige.
Ebbe Kalnæs (CD), 2001-05-28:
Jeg har tidligere sagt fra denne talerstol, at vi i Danmark ofte, når det gælder bæredygtighed, har haft en lidt snæver opfattelse af begrebet, fordi vi næsten altid har sat det lig med miljøpolitik alene, ikke dermed sagt, at det ikke er vigtigt, men det skal ses i en sammenhæng - især, når der er tale om de globale vilkår.
Birthe Rønn Hornbech (V), 2000-02-03:
Men o.k. Når man tænker på, hvad Dansk Folkepartis leder tidligere har sagt om udvisninger af forældre og bedsteforældre til forbrydere, så må vi jo nok til at vænne os til, at Dansk Folkeparti er ved at få en mere fast formuleret politik om, at fædrenes synder skal nedarves på sønnerne i flere generationer, hvad enten det drejer sig om straf eller udvisning.
Pelle Dragsted (EL), 2015-11-10:
Jeg synes, at tingene bliver klarere og klarere, og det synes jeg sådan set er dejligt, fordi det, som den her folkeafstemning handler om, og det er også det, der kommer frem her, er jo, hvem det der »vi«, som vi snakker om, og som skal beslutte i fremtiden, er.
Inger Støjberg (V), 2016-04-13:
Det er jo bl.a. også derfor, at vi fra regeringens side har nedsat en arbejdsgruppe, som alle Folketingets partier i første omgang er indbudt til, og hvor der netop skal kigges på, hvad vi kan gøre ved det her, og hvordan vi kan sørge for at få gjort op med de moskeer, imamer og talspersoner, der er rundtomkring og forsøger at undergrave det fundament af frihedsrettigheder og det værdisæt, som Danmark har.
Kaare Dybvad Bek (S), 2025-03-28:
Men jeg er imod, at man lukker hele svømmehallen af, dvs. det, som hr. Mikkel Bjørn kalder halalsvømning, altså at man siger, at hvis der er et pigesvømmehold, så kan der ikke komme en tekniker ind og kigge på udsugningssystemet imens, så kan der ikke være en far til en af pigerne, der overværer det, og så kan der ikke være en mandlig træner.
Karen J. Klint (S), 2005-10-12:
Og det kunne f.eks. godt være de handicappolitiske spørgsmål, hvor vi jo tænker meget ens med hensyn til, at borgere skal være inkluderede i samfundet og ikke kun være integrerede; at man skal lade være med at lave kunstige barrierer, som frasorterer folk eller marginaliserer folk.
Frank Jensen (S), 1998-04-02:
Men regeringen er indstillet på at forberede et samlet initiativ, der tager hele spilleområdet op under ét, og det forberedes i et udvalg, der nu er nedsat under Finansministeriet med bidrag både fra Skatteministeriet og fra Justitsministeriet. Så vi kan vælge at sige, at vi vil gennemføre det her lovforslag med de små justeringer af sikkerheden, der ligger her, og afvente et samlet initiativ fra regeringen på hele spilleområdet.
Zenia Stampe (RV), 2025-01-09:
Man kan jo også forholde sig til rimeligheden i, at tre gange en bøde på 24 kr. – hvis man tre gange har taget metroen ulovligt, og bøden er så større, men det er så 72 kr., man har snydt for i billetpris – så skal betyde, at man skal sendes tilbage til, ja, for et par måneder siden kunne det være Assad, eller det kunne være til Ukraine i et område, som er farligt at være i på grund af krigen.
Kristian Thulesen Dahl (DF), 2000-09-06:
Derfor er det altså interessant at få at vide, når hr. Bendt Bendtsen siger, at vi skal stemme ja for at få indflydelse i Den Europæiske Centralbank, om hr. Bendt Bendtsen - nu har jeg spurgt talrige gange, nu må der snart kunne komme et svar - kan nævne et eneste eksempel på en beslutning, der er truffet i Den Europæiske Centralbank, eksempelvis de seks renteforhøjelser, der er sket i år, som på nogen mulig måde ville have været bare en anelse anderledes, hvis Bodil Nyboe Andersen havde siddet med omkring bordet.
Martin Henriksen (DF), 2014-03-14:
Det er jo rigtigt, som fru Mette Reissmann sagde, at man ikke ændrer på antallet af kvoteflygtninge, som vi henter til Danmark, så det her er en diskussion om, hvordan vi kan sikre, at dem, der kommer, så har de bedste forudsætninger for at blive integreret.
Pernille Sams (KF), 2000-05-23:
Det er absolut ikke vores ønske, at vi skulle have en national fusionskontrol, men regeringen havde flertal for tanken, og den måde, det nu gennemføres på, er i det mindste blevet spiselig, så virksomhederne kan leve med den. Markedsafgrænsningen, som danske virksomheder må leve under i konkurrenceloven, er blevet klart bedre, end den nuværende markedsafgrænsning er formuleret.
Anders Samuelsen (LA), 2014-04-03:
Det er jo det, der er pointen med det her forslag, nemlig at vi skal sætte os ned sammen og finde en model for, hvordan vi sikrer, at der virkelig bliver skabt nye arbejdspladser i Danmark og ikke bare et sted mellem 1.500 og 2.000 nye arbejdspladser i 2020, som blev resultatet af det meget – set med regeringens øjne – ambitiøse udspil og den vækstpakke, som blev resultatet af forhandlingerne for nylig.
Pia Gjellerup (S), 1998-11-06:
Når jeg afsluttede mit svar før til hr. Svend Erik Hovmand med at sige, at det ser svært ud, så skyldes det, at hr. Svend Erik Hovmand er medlem af et parti, der i forbindelse med finansloven har besluttet at spare 2 mia. kr. på erhvervsstøtteordninger. Vi kan ikke se, hvad det er for nogen.
Frederik Vad (S), 2025-04-10:
Vi har kvindekrisecentre, der er fyldte, fordi æresrelaterede konflikter vokser, vi har dokumentarudsendelser på TV 2, der dokumenterer, at det er svært for os at lukke moskéer fordi de bare genopstår i lokaler, der egentlig kun er godkendt til pizzeriaer, i Østjylland, vi har imamer, som nægter kvinder skilsmisse, vi har mennesker, som nægter at forlade landet, selv om de er blevet udvist, vi har grænser i Europa, som ikke er tilstrækkeligt sikre, og så er det, Dansk Folkeparti ønsker vi skal bruge vores tid på, at diskutere fødevarer.
Marlene Harpsøe (DF), 2009-04-15:
Dyrevelfærd er det vigtigste, og jeg forstår ikke, hvorfor man ikke også bare fra Socialistisk Folkepartis side blæser på EU-reglerne og siger: Jamen så må vi tvinge noget igennem; så må vi tvinge EU til at handle, og så må vi i Danmark handle, og så må EU gøre, hvad de vil.
Ole M. Nielsen (KRF), 2002-03-15:
Alligevel vælger vi at gøre det, fordi der er nogle ting, vi trods alt prioriterer højere end ligestillingen, og det spiller ind på det problem her, at der er forskellige naturlige forudsætninger, og der er forskellige andre prioriteringer, også imellem kønnene, end lige nøjagtig at arbejde for ligestilling og bedre løn.
Jens Hald Madsen (V), 2000-10-26:
Det er lidt ærgerligt, for det forhindrer faktisk en reel debat, hvor det er sådan, at hvis man virkelig står ved sine synspunkter osv., er der jo ikke nogen problemer som sådan. Jeg vil bare gerne skabe en debat, og det var sådan set det, jeg forsøgte.
Jakob Ellemann-Jensen (V), 2018-10-24:
Når jeg hæfter mig ved, at den er hæftet op på udfordringerne omkring én virksomheds mulige ulovligheder, jamen så er det jo, fordi det lader til at være det, der sådan er det springende punkt i det her, og som har givet anledning til, at borgmesteren prøver at kaste håndklædet i ringen.
Flemming Møller Mortensen (S), 2025-04-08:
Jeg har det sådan som Socialdemokratiets udenrigsordfører, at jeg tænker, at skulle en ekspertgruppe, der skulle kigge på sikkerhedspolitiske aspekter, kunne være et instrument i den her meget dynamiske situation, hvor tingene, som udenrigsministeren siger, så helt anderledes ud for 3 måneder siden, og hvor et beslutningsforslag siger, at en ekspertgruppe skal nedsættes og skal arbejde frem mod nytår for at have god tid til at vurdere en situation, at det jo kan se fuldstændig anderledes ud med resultatet af det.
Kim Behnke (FP), 1998-12-08:
Derfor undrer det os også, at specielt partier som Venstre og De Konservative, som jo i hvert fald hævder, at de vil føre en borgerlig liberal politik i Danmark, så er parat til, når det gælder det europæiske samarbejde, at fravige samtlige deres politiske synspunkter udelukkende for at kunne være med i euroland.
Svend Auken (S), 2006-05-31:
Nu må vi jo tage debatten ved tredje behandling, og jeg håber, at de få af statsministerens kolleger, der er til stede her i Folketinget i dag, vil vise os den godhed at fortælle statsministeren, at det faktisk er udtryk for god parlamentarisk skik at være til stede her i salen, når ens egne forslag er til behandling.
Lissa Mathiasen (S), 2005-03-10:
Det, jeg spurgte om, var situationen, når en sag har fundet sin endelige afslutning, uanset om det er ved huslejenævnet eller ved, at man er gået videre, og der så f.eks. sker det, at en lejer flytter, men at tingene ikke er blevet udbedret; kunne De Konservative ønske at være medvirkende til, at vi sikrer, at det så stadig væk i forbindelse med et salg påhviler udlejeren at sørge for denne udbedring, selv om der flytter en ny lejer ind?
Birthe Rønn Hornbech (V), 1998-04-30:
og det skal altså ikke være nogen hemmelighed, at tvangskvoterne over for kommunerne og dette, at retten til permanent opholdstilladelse efter 3 års gennemgået integration nærmest bliver et retskrav, gør det nærmest umuligt for Venstre at stemme for lovforslagene.
Kristian Jensen (V), 2006-03-22:
Det, vi vil opnå med fusionen, er kort sagt at bevare og udbygge den gode borgerbetjening, at understøtte en helhedsorienteret sagsbehandling, at styrke retssikkerhed og ensartethed i forvaltningen ved at skabe slagkraftige faglige enheder, at gennemføre ny service og kontrolstrategi, at opretholde opgaveløsning på et nuværende niveau og på nogle områder forbedre den og at sikre en sammenhængende styring og prioritering af de ressourcer, der skal være til rådighed for løsning af opgaverne.
Michael Aastrup Jensen (V), 2009-05-07:
Til den sidste del af spørgsmålet om Tjetjenien vil jeg sige, at jeg hverken var medlem af Folketinget eller Europarådets Parlamentariske Forsamling, så jeg må indrømme, at jeg synes, det spørgsmål skal rettes til nogle af dem, der var det på daværende tidspunkt.
Peter Skaarup (DF), 1999-04-16:
Men det, vi bare skal tænke på, når vi træffer beslutninger her på Christiansborg og som politikere, er: Hvad bliver så udfaldet, ikke lige nu, men om nogle måneder, om et halvt år, om nogle år frem i tiden? Hvordan vil det så gå? Vil vi opnå nogle mål, vi sætter os, om at svække Milosevic, tage magten fra ham?
Sophie Hæstorp Andersen (S), 2002-03-15:
Om nødvendigt vil vi acceptere, at dette sker for færre midler, end der hidtil har været afsat, idet vi også er bekendt med, at Videnscenteret selv har indhentet en lang række eksterne midler ironisk nok ved at eksportere sin viden om den fantastiske danske model med at tredele organiseringen af ligestillingsarbejdet, en model, der har høstet international anerkendelse. Socialdemokratiet kan derfor ikke støtte det forslag, der ligger her i dag.
Margrethe Vestager (RV), 2006-06-02:
Hver skole burde lave sådan en handlingsplan i samarbejde med den konkrete kommune, sådan at kommunen kunne have et kvalitetsarbejde, der afspejler de lokale vilkår, sådan som vi f.eks. ser det i Københavns Kommune, hvor man har taget teten og har lavet en aftale, som netop afspejler den mangfoldighed, som skolerne har i den enkelte kommune.
Hans Christian Schmidt (V), 1998-01-15:
Det kan jo undre én, at man åbenbart godt kan nå frem til en aftale om at fordoble pesticidafgiften, men når vi taler om, at forbrugerne skal have en mulighed for hurtigere at kunne tage nye midler eller midler, der er blevet revurderet, i brug, kan man altså ikke være med til et forslag herom.
Bertel Haarder (V), 2010-11-19:
Når vi med den begrundelse afviser beslutningsforslaget, er det – hvis jeg må resumere – for det første fordi vi adresserer disse udfordringer med kræftplan III, for det andet fordi vi gør det på en mere hensigtsmæssig måde end ved i detaljer at beskrive de fysiske rammer, inden for hvilke det skal foregå.
Ole Vagn Christensen (S), 2002-05-22:
: Havde det ikke været klogere, at man i stedet for at kaste sig ud i sådan et projekt som Rigsarkivet, hvor man prøver at give det udseende af, at det her er noget, der virkelig udvikler, så havde interesseret sig netop for udviklingen i de forskellige områder og havde brugt kræfterne på at skabe viden og kompetencecentre? Havde det ikke været en mere fornuftig holdning, og er det ikke det, der ligesom er understreget også i den debat, vi her har, også i det oplæg, der ligger til debatten, og også i den vedtagelse, som vi er fremme ved?